Το **Μαζί** (*Együtt*), επίσημα **Μαζί – Κόμμα για μια Νέα Εποχή** (*Együtt-Α Korszakváltók Pártja*), είναι κοινωνικό φιλελεύθερο πολιτικό κόμμα, στην Ουγγαρία, που σχηματίστηκε από τον Γκόρντον Μπάιναϊ, πρώην πρωθυπουργό της Ουγγαρίας, στις 26 Οκτωβρίου 2012 για να συμμετέχει στις βουλευτικές εκλογές του 2014. Το Μαζί ιδρύθηκε ως συμμαχία αριστερών και φιλελεύθερων πολιτικών κινημάτων και πολιτικών οργανώσεων, η οποία μετατράπηκε σε κόμμα, προκειμένου να έρθει σε αντιπαράθεση με το κυβερνητικό κόμμα του Βίκτορ Ορμπάν. Ο σημερινός ηγέτης του κόμματος είναι ο Πέτερ Γιουχάζ.

Το κόμμα πραγματοποίησε εκλογική συμμαχία με το κόμμα Διάλογος για την Ουγγαρία (PM) και μαζί κέρδισαν τέσσερις έδρες στην Εθνοσυνέλευση και μία έδρα στο Ευρωπαϊκό Κοινοβούλιο. Το Μαζί μετέπειτα έλαβε δύο θέσεις από τις τέσσερις στο Ουγγρικό Κοινοβούλιο, αλλά δεν έλαβε καμία στις Βρυξέλλες.

Μέλη
----

Κατά την ίδρυσή του, ο συνασπισμός αποτελούνταν από τρεις πολιτικές οργανώσεις:

* **Πατριωτισμός και Πρόοδος** με επικεφαλής τον Γκόρντον Μπάιναϊ.
* **Ένα εκατομμύριο για την ελευθερία του τύπου (Milla)** με επικεφαλής τον Πέτερ Γιουχάζ.
* **Ουγγρικό Κίνημα Αλληλεγγύης** με επικεφαλής τον Πέτερ Κόνια.

Στις 4 Φεβρουαρίου 2017 ο Πέτερ Γιουχάζ εξελέγη ως νέος ηγέτης του κόμματος. Την ίδια ημέρα εκλέχτηκαν ως αντιπρόεδροι οι Μπαλάνζ Μπέρκεζ και Νόρα Χατζού, και ο Βίκτορ Σζιέτβαρι ως ηγέτης του Εθνικού Πολιτικού Συμβουλίου του κόμματος. Από τον Μάρτιο, ο Γιουχάζ προέτρεψε την εκλογική συνεργασία των «δημοκρατικών κομμάτων της αντιπολίτευσης», τα οποία αρνούνταν τόσο τις ιδέες του Ορμπάν όσο και τα πρώην αριστερά κυβερνητικά σχήματα, που εκπροσωπούσαν τον «πολιτικό κόσμο πριν από το 2010». Ο Γιουχάζ χαρακτήρισε την ιδέα του ως «Νέος Πόλος» (Új Pólus), με την πιθανή συμμετοχή των κινημάτων Η Πολιτική Μπορεί να Διαφέρει (LMP), Διάλογος για την Ουγγαρία (PM), Ουγγρικό Κόμμα Σκυλιών Δύο Ουρών (MKKP). Με τη δήλωση αυτή, ο Γιουχάζ αρνήθηκε τη συνεργασία με το Ουγγρικό Σοσιαλιστικό Κόμμα (MSZP), τον Δημοκρατικό Συνασπισμό (DK) και το Ουγγρικό Φιλελεύθερο Κόμμα (MLP).

Εκλογικά αποτελέσματα
---------------------

**Για το ουγγρικό κοινοβούλιο:**

| Έτος | Κοινοβούλιο | Κυβέρνηση |
| --- | --- | --- |
| # τωνσυνολικών ψήφων |  % τωνσυνολικών ψήφων | # τωνσυνολικών εδρών | +/– |
| 2014 | Ενότητα | 3 / 199 |  | στην αντιπολίτευση |

**Για το ευρωπαϊκό κοινοβούλιο:**

| Έτος | # των συνολικών ψήφων |  % των συνολικών ψήφων | # των συνολικών εδρών | +/- |
| --- | --- | --- | --- | --- |
| 2014 | 168.076 | 7,25 (#5) | 0 / 21 |  |

Παραπομπές
----------

1. ↑
2. ↑
3. ↑
4. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 10 Απριλίου 2018. Ανακτήθηκε στις 13 Απριλίου 2018.
5. ↑  «*About us*». *hazaeshaladas.hu*. Αρχειοθετήθηκε από το πρωτότυπο στις 27 Σεπτεμβρίου 2012. Ανακτήθηκε στις 28 Οκτωβρίου 2012.
6. ↑  «*Patriotism and Progress Association*». *hazaeshaladas.org* (στα Ουγγρικά). Αρχειοθετήθηκε από το πρωτότυπο στις 12 Νοεμβρίου 2012. Ανακτήθηκε στις 28 Οκτωβρίου 2012.
7. ↑  «Megszűnik a Milla». 8 Απριλίου 2014. Ανακτήθηκε στις 24 Σεπτεμβρίου 2015.
8. ↑  «Szakít a Szolidaritás és az Együtt, Kónya kilép Szigetváriéktól». 16 Φεβρουαρίου 2015. Ανακτήθηκε στις 24 Σεπτεμβρίου 2015.
9. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 13 Απριλίου 2018. Ανακτήθηκε στις 13 Απριλίου 2018.
10. ↑